《题半隐堂》
宋代·刘跂

一堂图籍自陶冶，三径萧兰俱岁华。定非平恩许侯宅，会是仲长公理家。

端居雅不烦摒挡，佳设颇尝成咄嗟。惟我身閒数来往，徽弦一泛即生涯。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。